《暗香 为陈心壶夫人题梅边待月图》
清代·姚燮

且迟倚笛，早夕阳天影，渐凝遥碧。十二画栏，一片濛濛暗香幂。

碧尽低徊徙倚，甚禁受、冰苔烟湿。却忆到、昨夜那时，鹤背已寒逼。

云隔。望脉脉。忍玉佩广寒，沉了消息。横枝忽白。看是疏灯漏帘隙。

但使婵娟碧恙，拚伫过、三更时节。但莫到、啼翠羽，五更露积。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。